Plaasaanval: Egpaar op stoep oorval, aangerand | Maroela Media
Die VF Plus het die eenparige steun van die Nasionale Raad van Provinsies (NRP) in die veroordeling van nog 'n plaasaanval, dié keer by Koster in Noordwes, verwelkom.
Die party het die mosie gebring nadat Chris en Hesta Barnard Woensdagaand aangeval en ernstig aangerand is.
Kapt. Aafje Botma, polisiewoordvoerder in Noordwes, sê die egpaar het omstreeks 20:30 op die stoep van hul huis op die plaas Windy Valley gesit, toe drie gewapende aanvallers, hul gesigte bedek met klapmusse, toegeslaan het.
Die egpaar is die huis binnegedwing en is met 'n sambok en 'n breekyster aangerand. Volgens die polisie is die slagoffers onder meer in die gesig geslaan.
Die egpaar is in verskillende vertrekke met kabelbinders vasgemaak.
"Die drie verdagtes het glo die kluissleutel by die [man] gekry en hulle het vermoedelik drie handwapens, twee selfone en kontant geneem, waarna hulle in die slagoffer se wit Isuzu-bakkie gevlug het," sê Botma.
Die Barnard-egpaar is na 'n hospitaal vir behandeling geneem.
Volgens die polisie is hul aanvallers nog soek.
Fanie du Toit, 'n VF Plus-LP in die NRP, sê dit is uiters belangrik dat politieke leiers van oor die spektrum sulke "barbaarse misdadigheid onomwonde verwerp".
Hy sê dit benadruk ook die belang van sigbare polisiëring en misdaadvoorkoming.
"Misdadigers moet weet dat hul dade nie ongestraf gelaat sal word nie en dat die gereg sterk in ons gemeenskappe teenwoordig is.
"Dit is in die mosie ook gestel dat gespesialiseerde eenhede wat plaasmoorde en -aanvalle ondersoek, dringend versterk en as 'n prioriteit toegerus moet word om hierdie misdade hok te slaan.
"Al hierdie punte is eenparig deur die NRP ondersteun."
Die party het ook 'n hernieude beroep op landelike gemeenskappe gedoen om ekstra waaksaam te wees en plaaslike veiligheidstrukture te steun.
Terugslag vir klein Daniel Kerswell
Bleddie lafaards..julle soek net sagte teikens. Boere moet ophou hulle wapens in kluise hou. Daai wapen moet aan jou lyf wees 24/7.
Boere — Dra wapens aan julle !!!
Word wakker en sien wat in die land gebeur !!
Die tyd van veiligheid is lank verby !!!!
As jy op 'n plaas bly moet jou wapen amper heeltyd in jou hand wees. Julle moet verwag die booswigte gaan jul try. Ons is in oorlog gewikkel. Wees verdag. Hulle beweeg veral in die nag want dan is hulle nie so opsigtelik nie. Daar is nie tyd om kluise oop te sluit, wapens te laai om terug te veg waneer hulle klaar daar is nie. Daai dae wat ons so rustig kon leef is lankal verby. Wees ingebid met jou wapen gereed soos toe Israel die muur herbou. Swaard in een hand en bou met ander, gereed.
So tragies bewapen julle mense bewapen julle
Hoekom om 20H30 op jou stoep sit op 'n plaas waar terroriste elke dag mense op plase aanval en vermoor met jou wapens veilig in die kluis toegesluit?